
AVIZ
asupra propunerii legislative pentru modificarea Legii nr. 273 din 29 iunie 2006 privind finanţele publice locale
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 273 din 29 iunie 2006 privind finanţele publice locale, trimisă cu adresa nr. PL.x 505 din  6 septembrie 2008 şi înregistrată sub nr. 31/816 din 09.09.2008.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 2 din Regulamentul Camerei Deputaţilor, republicat.


Senatul a respins  iniţiativa legislativă în şedinţa din 23 iunie 2008.

Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 27 ianuarie 2009.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ cu nr. 359 din 24.03.2008 precum şi punctul de vedere al Guvernului, transmis cu adresa nr. 1303 din 03.06.2008 în care precizează că nu susţine adoptarea prezentei iniţiative legislative.
Pe parcursul dezbaterilor, membrii Comisiei au constatat că aspectele relevate în Expunerea de motive a prezentei iniţiative legislative sunt deja reglementate prin Legea nr. 273/2006 privind finanţele publice locale, cu modificările şi completarile ulterioare. Pe de altă parte, majorarea gradului de îndatorare la 40% din totalul veniturilor proprii ale unităţilor administrativ-teritoriale poate determina creşterea excesivă a cheltuielor bugetare, ceea ce contravine politicii fiscal-bugetare a Guvernului.
  

În urma dezbaterilor, membrii Comisiei au hotărât, în unanimitate, avizarea negativă a iniţiativei legislative.


În raport de obiectul şi conţinutul său, propunerea legislativă face parte din categoria legilor organice. 

                                  PREŞEDINTE,                SECRETAR,
                                   Daniel Buda                Gabriel Andronache

